《喜曾翰林奉使交阯回二首 其一》
明代·平显

日月无私照，乾坤有至仁。玉堂徵使者，铜柱劳王臣。

星入龙编野，风清蜑海尘。归来公事了，黄阁重丝纶。

作者简介：浙江钱塘人，字仲微。博学多闻，诗文皆有典则。以荐授广西藤县知县，谪戍云南。黔国公沐英重其才，辟为教读。卒年七十四。其诗怪变豪放，有得于远游之助。有《松雨斋集》。